**Dragi učenici!**

**Danas imamo dva sata, na prvom satu nastavljamo s vježbanjem jezičnoga gradiva, a na drugom satu interpretirat ćemo jedan neknjiževni tekst.**

**Prije vježbanja provjerite točnost svojih rješenja zadataka iz radne bilježnice.**

1. **SAT**

**TOČNI ODGOVORI (RB – str. 113. i 114.)**

**3. zadatak**

U tekstu treba podcrtati sljedeće glagolske oblike (Ne podcrtavajte cijele glagole,

samo dio glagola koji se ne spreže!): pročitavši, dobili, iznenadio, ostati, iznenađen,

izumilo, bilo, zaslužno, unapređenje, doznao, odlučila, prodati, zahvaljujući, poznat.

**infinitiv**: ostati, prodati

**glagolski pridjev radni**: dobili, iznenadio (se), izumilo, bilo, doznao, odlučila

**glagolski pridjev trpni**: iznenađen, zaslužno, poznat

**glagolski prilog sadašnji**: zahvaljujući

**glagolska imenica**: unapređenje

**4. zadatak**

Točna je rečenica d).

a) Jesi li uspio pronaći podatke o hrvatskim izumiteljima?

b) Redovito je letjela hrvatskim zrakoplovima, ali nije znala da je Penkala zaslužan za

prvu takvu hrvatsku letjelicu.

c) Njegov dobar prijatelj iz Zagreba donio je zanimljivu knjigu o hrvatskim

izumiteljima.

ili Njegov je dobar prijatelj iz Zagreba donio zanimljivu knjigu o hrvatskim

izumiteljima.

e) Saznavši mnogo podataka o hrvatskim izumiteljima, krenuo je sastavljati svoj rad.

(zapravo bi točno bilo počeo je sastavljati umjesto krenuo)

**5. zadatak**

izumljeno, doživio, uspio, zahvaljujući

**6. zadatak**

Treba podcrtati sljedeće glagolske oblike (sad treba podcrtati cjelovite oblike jer se

traže glagoli u službi predikata): valjalo bi pronaći, čujte, piše, bijaše, spomenut

ćemo, bude pitao, recite, je izumio, shvatih, je usavršio, bio je skicirao, bila je, bio bih

pisao, je.

**infinitiv**: pronaći

**prezent**: piše, je

**perfekt**: izumio je, usavršio je, bila je

**aorist**: shvatih

**imperfekt**: bijaše

**pluskvamperfekt**: bio je skicirao

**futur prvi:** spomenut ćemo

**futur drugi:** bude pitao

**imperativ**: čujte, recite

**kondicional prvi:** valjalo bi

**kondicional drugi:** bio bih pisao

**ZADATCI ZA VJEŽBU**

**Riješite zadatke u svoje bilježnice. Ne šaljite mi, točne odgovore dobit ćete na sljedećem satu.**

**1. Odredi službu riječima u zadanim rečenicama.**

a) Građani Griča držahu pred sobom stolove kao štitove radi obrane.

P =

S =

IO =

POM =

PON =

PO namjere =

im. atr. =

b) Sinoć je otac razmišljao o svojoj ljubimici Manduši.

P =

S =

NO =

POV =

prid. atr. =

ap. =

c) Otac joj iskreno ispriča njezinu prošlost.

P =

S =

IO =

NO =

PON =

prid. atr. =

d) Njegova pokojna žena bila je vrijedna i dobra, nedostajala je i njemu i kćeri

Manduši.

P =

S =

NO =

prid. atr. =

ap. =

**2. Odredi vrstu zadanim riječima (zamjenicama odredi vrstu; imenicama,**

**pridjevima i zamjenicama odredi padež; glagolima odredi glagolski oblik).**

građani =

Griča =

držahu =

pred =

sobom =

radi =

sinoć =

razmišljao je =

o =

ljubimici =

joj =

iskreno =

ispriča =

njezinu =

vrijedna =

i =

nedostajala je =

njemu =

**2. SAT**

**Za zadnji sat u tjednu malo odmaka od jezika. Danas ćemo pročitati jedan neknjiževni tekst.**

**Otvorite čitanku na 52. stranici.**

**Otvorite bilježnicu i zapišite naslov.**

Zašto tako?

Višnja Biti

– knjiga o životnim pričama mladih ljudi s različitim problemima

**Pročitajte tekst u čitanci. Potaknuti tekstom odgovorite na sljedeća pitanja, ali ne u bilježnice. Odgovore na pitanja napišite u kanalu *Hrvatski jezik* u *Teamsu* umjesto lajkanja.**

O kojem problemu piše novinarka u tekstu?

Što ti znaš o tom problemu?

Zbog čega se mlade djevojke odlučuju na izgladnjivanje? Što ti misliš o tome?